'n Ver-maan-ing vir Jan Rap | LitNet
Jan Rap: Soos jy in jou skrywe aandui, word die gety-effek veroorsaak deur die differensiële gravitasie tussen die naaste en verste punt vanaf 'n planeet, wat deur 'n maan ondervind word.
Die formule waarmee die gravitasiekrag tussen enige twee voorwerpe bereken word is F = GMm/d^2, waar:
G = die universele gravitasiekonstante
M en m = die massa van die twee voorwerpe
d = die afstand tussen die twee voorwerpe.
In plaas daarvan om nou te sukkel met die bra reusagtige massas van Jupiter, die aarde, mane ens en die lompe waarde van die gravitasiekonstante, het ek sommer fiktiewe planete uitgedink, en so bietjie rondgespeel, net om te kyk waar ek uitkom.
Kom ons gestel twee planete, A en B. Planeet A se massa is 10 eenhede en B s'n 3 eenhede. Om beide wentel 'n maan met 'n massa van 1 eenheid.
Gestel 'n maan wentel 4 afstand-eenhede vanaf planeet A. Dan is die aantrekking tussen die twee:
Ons kan uit bostaande aflei dat die gety-effek rondom die planeet met die hoë massa aansienlik meer is as rondom die laer-massa planeet, ten spyte daarvan dat mens sou dink dat die gravitasie rondom A skerper behoort af te neem as rondom B.
Bostaande is natuurlik nou net een voorbeeld. As jy nou lus is vir laa-a-ng berekeninge, herhaal bogenoemde maar druk Jupiter, die aarde en die maan se werklike massas (en die relevante afstande) daar in - die nodige getalle kan op Wikipedia opgespoor word. Ek is heeltemal te lui daarvoor! 🙂